open-index/open-wikipedia-markdown huggingface dataset:
Γιολάντα Β΄ του Νεβέρ

Η **Γιολάντα**, γαλλ. Yolande (Δεκέμβριος 1247 - 2 Ιουνίου 1280) από τον Οίκο των Καπετιδών-Βουργουνδίας ήταν κόμισσα του Νεβέρ (1262-1280) και με τους γάμους της έγινε πρώτα κόμισσα του Βαλουά και μετά κόμισσα της Φλάνδρας.

## Βιογραφία
Ήταν η πρώτη κόρη του Εύδη διαδόχου στο δουκάτο της Βουργουνδίας και της Ματθίλδης Β΄ των Νταμπιέρ κόμισσας του Νεβέρ, Ωσέρ & Τοννέρ, κόρης του Αρσαμμπώ Θ΄ κυρίου του Μπουρμπόν.

Το 1262 απεβίωσε η μητέρα της και την κληρονόμησε στις τρεις κομητείες. Όμως το 1273 οι διαιτητές των Αντιπροσώπων στο Παρίσι αποφάσισαν να τις μοιραστεί με τις δύο αδελφές της: η Γιολάντα έλαβε το Νεβέρ και το Σατώ ντε Ντρυύ (Druyes), η Μαργαρίτα το Τοννέρ και η Αδελαΐδα το Ωσέρ. Η θεία τους Αγνή των Νταμπιέρ έλαβε το Μπουρμπόν. Το 1272 απεβίωσε ο Ούγος Δ΄ δούκας της Βουργουνδίας, πατέρας του Εύδη και η Γιολάντα και ο με επιρροή σύζυγός της Ροβέρτος Γ΄ διεκδίκησαν το δουκάτο, καθώς ο Εύδης ήταν πρωτότοκος. Ο Ούγος Δ΄ με τη διαθήκη του άφηνε τη Βουργουνδία στον άλλο γιο του Ροβέρτο Β΄ και άλλα φέουδα στις εγγονές του. Διαιτητής τέθηκε ο Φίλιππος Γ΄ της Γαλλίας, που αποφάσισε υπέρ του θείου του Ροβέρτου Β΄ ένεκα της εξ αίματος εγγύτητας εκείνου με τον Ούγο Δ΄.

## Οικογένεια
Παντρεύτηκε πρώτα το 1265 τον Ιωάννη-Τριστάν των Καπετιδών κόμη του Βαλουά. Αυτός παεβίωσε το 1270 από δυσεντερία στην Τύνιδα, κατά την Η΄ Σταυροφορία.

Έπειτα η Γιολάντα Β΄ έκανε δεύτερο γάμο το 1272 με τον Ροβέρτο Γ΄ των Νταμπιέρ κόμη της Φλάνδρας και είχε τέκνα:
* Λουδοβίκος Α΄ 1272-1322, κόμης του Νεβέρ.
* Ροβέρτος απεβ. 1331, κύριος του Μαρλ & του Κάσελ. Νυμφεύτηκε την Ιωάννα των Ντρε, κόρη του Αρθούρου Β΄ δούκα της Βρετάνης.
* Ιωάννα απεβ. 1333, παντρεύτηκε τον Ενγκεράντ Δ΄ κύριο του Κουσύ & υποκόμη του Μω.
* Ματθίλδη, παντρεύτηκε τον Ματιέ της Λωρραίνης, κύριο του Βάρσμπεργκ.

## Παραπομπές


## Πηγές
* Chronique ou histoire abrégée des évêques et des comtes de Nevers écrite en Latin au seizième siècle et publiée pour la première fois Texte imprimé]par René de Lespinasse,..1870; Le Nivernais et les comtes de Nevers... par René de Lespinasse,.Paris : H. Champion, 1909 (-1914)

Κατηγορία:Οίκος της Βουργουνδίας
Καρκίνος του οισοφάγου

Ο **καρκίνος του οισοφάγου** είναι μία σοβαρή παθολογική κατάσταση του ανθρώπινου οργανισμού, που ανήκει στην κατηγορία των κακόηθων νεοπλασμάτων. Λόγω του ότι στα αρχικά του στάδια είναι πιθανό να μην έχει συμπτώματα (κυρίως βράγχος φωνής και δυσκαταποσία που, σε αντίθετη περίπτωση, θα οδηγούσαν τον πάσχοντα στο να αναζητήσει ιατρική βοήθεια) μπορεί να προκαλέσει το θάνατο. Διακρίνεται, κυρίως, σε δύο τύπους, τον πλακώδη και το αδενοκαρκίνωμα. Από πλευράς συχνότητας εμφάνισης, ο καρκίνος του οισοφάγου συναντάται σε ποσοστό 2% όλων των κακοήθων όγκων, ενώ είναι ο τρίτος πιο συχνά εμφανιζόμενος καρκίνος του πεπτικού συστήματος. Ένα από τα πιθανά αίτιά του είναι η παλινδρόμηση των τροφών από το στόμαχο προς τον οισοφάγο, η οποία αρχικά προκαλεί οισοφαγίτιδα και στη συνέχεια μετάπλαση του επιθηλίου του οργάνου (Οισοφάγος Barrett) μία αλλοίωση που θεωρείται προ-καρκινική κατάσταση, καθώς είναι δυνατόν να εξελιχθεί σε βαριά δυσπλασία, ένα στάδιο ακριβώς πριν την εγκατάσταση κακοήθειας. Επίσης, στους προδιαθεσικούς παράγοντες της νόσου περιλαμβάνονται η κακή διατροφή, το κάπνισμα και η κατανάλωση αλκοόλ.. Η διάγνωση της ασθένειας πραγματοποιείται κατόπιν γαστροσκόπησης και ιστολογικής εξέτασης (βιοψία). Η θεραπεία μπορεί να είναι χειρουργική (οισοφαγεκτομή), σε συνδυασμό με χημειοθεραπεία η/και ακτινοθεραπεία, ανάλογα με την έκταση, τον τύπο και το στάδιο της βλάβης. Η πρόγνωση της νόσου είναι φτωχή, καθώς ένα μικρό μόνο ποσοστό των ασθενών (15% στις ΗΠΑ) κατορθώνει να επιβιώσει επί μία 5ετία μετά τη διάγνωση, ενώ η πλειοψηφία καταλήγει εντός έτους από αυτήν. Τελικά, ένας στους δέκα πάσχοντες επιβιώνει επί μία δεκαετία.

## Παραπομπές


Οισοφαγου καρκινος
Ιωάννα της Τουλούζης

H **Ιωάννα**, γαλλ. Joanne (1220 - 25 Αυγούστου 1271) από τον Οίκο της Τουλούζης γεννήθηκε ως κόρη του κόμη της Τουλούζης και με τον γάμο της έγινε κόμισσα του Πουατιέ.

## Βιογραφία
Ήταν το μόνο τέκνο του Ραϋμόνδου Ζ΄ κόμη της Τουλούζης και της Σάντσας του Οίκου της Βαρκελώνης, κόρης του Αλφόνσου Β΄ της Αραγωνίας.

Στα 5 έτη της μνηστεύθηκε με τον Ούγο (ΙΑ΄) των Λουζινιάν, αλλά ο αρραβώνας λύθηκε σύντομα. Το 1222 η συνθήκη του Παρισιού όριζε μεταξύ άλλων, η Ιωάννα να παντρευτεί τον Αλφόνσο, αδελφό του Λουδοβίκου Θ΄ της Γαλλίας. Επειδή είχαν 4ου βαθμού συγγένεια, ο πάπας έδωσε την ειδική άδεια το ίδιο έτος.

Έπειτα από αυτό η Ιωάννα μεταφέρθηκε στην Αυλή του Παρισιού και μεγάλωσε εκεί. Έτσι δεν ήταν μέρος του πολιτισμού του Νότου και δεν ένοιωθε συμπάθεια για τους Αλβηγινούς· δεν έκανε κάτι για να αποτρέψει τη δίωξή τους, που εκδόθηκε από την Ιερά Εξέταση. Ο γάμος έγινε το 1234 (ή το 1241) και δεν απέκτησαν παιδιά.

Η Ιωάννα συνόδευσε τον σύζυγό της στη Ζ΄ Σταυροφορία το 1249 και στην Η΄ Σταυροφορία το 1270. Το 1249 διαδέχθηκε τον πατέρα της στην κομητεία της Τουλούζης με τον Αλφόνσο συγκυρίαρχο. Η πεθερά της τοποθέτησε έναν κυβερνήτη ως αντιπρόσωπό τους. Το ζεύγος ανέλαβε τον έλεγχο της κομητείας το 1250 και το επόμενο έτος έκαναν επίσημη είσοδο στην Τουλούζη. Επιβεβαίωσαν τον κυβερνήτη στη θέση του και επέστρεψαν στο Παρίσι. Σπάνια επισκεπτόταν τα εδάφη τους.

Η Ιωάννα απεβίωσε 51 ετών, τέσσερις ημέρες μετά τον Αλφόνσο. Σύμφωνα με τους νόμους της Γαλλίας και της Προβηγκίας, κληρονόμος της ήταν ο πλησιέστερος άρρην συγγενής της. Αλλά η Ιωάννα με τη διαθήκη της το 1270 όρισε κληρονόμο τον πλησιέστερο συγγενή της, τη Φιλίππα ντε Λομάν, κόρη της Μαρίας ντ'Αντύζ, κόρης του Πιέρ-Βερμόν ΣΤ΄ ντ'Αντύζ. Ο τελευταίος ήταν εξάδελφος της Ιωάννας, ως γιος της Κωνσταντίας, ετεροθαλούς αδελφής του Ραϋμόνδου Ζ΄. Ωστόσο οι Αντιπρόσωποι έκριναν άκυρη τη διαθήκη το 1274.

## Οικογένεια
Παντρεύτηκε το 1234 τον Αλφόνσο των Καπετιδών κόμη του Πουατιέ. Δεν απέκτησαν τέκνα.

## Παραπομπές


## Πηγές
* A "Chronique en Languedocien, tirée du cartulaire de Raymond le Jeune comte de Toulouse" records the birth in 1220 of "Johanna filia Sancie regine, sororis regine Aragonum. "Histoire Générale de Languedoc 2nd Edn, vol. II, Preuves, CXX, p. 680.
* The Chronicon Turonense records the betrothal in 1225 of "filiam Comitis Sanctis Ægidii" and "filium Comitis Marchiæ". Chronicon Turonense, Recueil des historiens des Gaules et de la France, vol. XVIII, p. 307.

Κατηγορία:Οίκος της Τουλούζης
Βαλέρια Κουρούπη

Η **Βαλέρια Κουρούπη** (Αθήνα, 6 Αυγούστου 1974) είναι Ελληνίδα ηθοποιός. 

## Βιογραφία
Η Βαλέρια Κουρούπη γεννήθηκε στην Αθήνα και έχει καταγωγή από την Κύθνο. Στην ιδιωτική τηλεόραση έχει εμφανιστεί στις σειρές: Η Εκτέλεση, Δρόμοι της πόλης, Εκείνες κι εγώ, Το τίμημα του πάθους, Αριστοτέλης ο άριστος, Πρωτοσέλιδος μπελάς, Το πιο γλυκό μου ψέμα, Ποτέ δεν ξέρεις, Γάμος με τα όλα του, Ήρθε και έδεσε, 30 μέρες αγωνίας, Δι$ Μαδιάμ, Εντιμότατοι κερατάδες, Ευτυχισμένοι μαζί, Safe sex, Λόλα, Ο πόλεμος των άστρων, Your face sounds familiar, Οι Συμμαθητές, Μην Ψαρώνεις, Παρουσιάστε, Χαιρέτα μου τον πλάτανο, Στα σύνορα, Το σόι σου.

## Προσωπική ζωή
Είναι ξαδέλφη της επίσης ηθοποιού Ηρώς Μπέζου και ανιψιά των Γιάννη Μπέζου και Ναταλίας Τσαλίκη (αφού η μητέρα της, Βαλεντίνη, είναι αδελφή της Ναταλίας Τσαλίκη).

Από το 2002 μέχρι το 2019 ήταν παντρεμένη με τον μουσικό Νίκο Ξύδη (ο οποίος είναι γιος της τραγουδίστριας Ελένης Βιτάλη) και το 2004 απέκτησαν έναν γιο, τον Οδυσσέα.

Από το 2022 είναι σε σχέση με τον ηθοποιό Μάριο Δερβιτσιώτη.

## Παραπομπές


## Εξωτερικοί σύνδεσμοι
* Βαλέρια Κουρούπη στο IMDb

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί φωνής
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Εκκλησία της Αγίας Τριάδας στο Γκέργκετι

Η **Εκκλησία της [[Αγία Τριάδα|Αγίας Τριάδας]] στο Γκέργκετι** () είναι μία εκκλησία του 14ου αιώνα που βρίσκεται στην κορυφή ενός ψηλού βουνού, στη δεξιά όχθη του ποταμού Τσχέρι (που είναι αριστερός παραπόταμος του ποταμού Τέρεκ), σε υψόμετρο 2170 μέτρων, στο Δήμο Καζμπέκ του μχάρε Μτσχέτα-Μτιανέτι της Γεωργίας. Είναι η μοναδική θολωτή σταυροειδής στην επαρχία Κχέβι. Διαθέτει καμπαναριο και άλλες δομές. Είναι αναγνωρισμένη ως Αμετακίνητο Μνημείο Πολιτιστικής Κληρονομιάς της Γεωργίας. 

## Ιστορία
Η εκκλησία της Αγίας Τριάδας χτίστηκε την τρίτη δεκαετία του 14ου αιώνα με πέτρες που μεταφέρθηκαν από το χωριό Τσέτσεμπι σε απόσταση 2 χλμ. Το καμπαναριό χτίστηκε το δεύτερο μισό του 14ου αιώνα. Ο βασιλιάς Μπαγκράτ Ε' της Γεωργίας ανέθεσε στους κατοίκους του Γκέργκετι τη διατήρηση του ναού. Τον 15ο αιώνα προστέθηκε ένας χώρος για συμβούλια. 

Τον 18ο αιώνα ο Γεωργιανός συγγραφέας Βακχούστι Μπατονισβίλι έγραψε ότι σε περιόδους κινδύνου, πολύτιμα κειμήλια από τη Μτσχέτα, όπως ο Σταυρός της Αγίας Νίνας, μεταφέρονταν εδώ για φύλαξη.  

Κατά τη σοβιετική περίοδο όλες οι θρησκευτικές λειτουργίες απαγορεύτηκαν, αλλά η εκκλησία παρέμεινε δημοφιλής τουριστικός προορισμός. Με τις ενέργειες του Πατριάρχη Ηλία Β' η πίστη και η εκκλησιαστική ζωή αναβιώθηκαν. Την 16η Ιουλίου 1980 πραγματοποίησε λειτουργία στην εκκλησία της Αγίας Τριάδας στο Γκέργκετι αποκαλώντας την ως μία ημέρα αγάπης.   

Επί του παρόντος, η εκκλησία λειτουργεί ως μέρος της Γεωργιανής Ορθόδοξης και Αποστολικής Εκκλησίας. Στη γη της χτίζεται ένα μοναστήρι. Η εκκλησία είναι ένας δημοφιλής προορισμός για τους πεζοπόρους, και είναι προσβάσιμη με ανάβαση μιάμισης ώρας στο βουνό.  

Τον Δεκέμβριο του 2018 κατασκευάστηκε ένας ασφαλτοστρωμένος δρόμος που οδηγεί στην πόρτα της εκκλησίας και είναι κατάλληλος για αυτοκίνητα.

## Περιγραφή
Η Εκκλησία της Αγίας Τριάδας είναι μεσαίου μεγέθους, θολωτή, σταυροειδής σε ορθογώνια βάση. Έχει 2 εισόδους, στα νότια και δυτικά. Εκατέρωθεν του ιερού με την Αγία Τράπεζα υπάρχουν δύο δωμάτια, εκ των οποίων το νότιο είναι η τραπεζαρία. Ο θόλος στηρίζεται στις γωνιές του ιερού και σε 2 κολόνες στα δυτικά. Το τύμπανο του θόλου είναι δεκαπλευρικό και έχει 5 παράθυρα και ορισμένα ψευδοπαράθυρα. Ο θόλος είναι ανακατασκευασμένος με τούβλα, και αρχικά ήταν πέτρινος. Το εσωτερικό της εκκλησίας φωτίζεται από ένα παράθυρο σε κάθε τοίχο και τα 5 παράθυρα του θόλου. Το κτίριο έχει έναν δεύτερο όροφο που χρησιμοποιείται ως σοφίτα.

Στο εξωτερικό, οι προσόψεις δεν είναι πολύ διακοσμημένες. Υπάρχει ένας σταυρός σε κάθε πλευρά, με μεγαλύτερο και πιο διακοσμημένο αυτόν της ανατολικής πρόσοψης. 

## Παραπομπές


## Συλλογή φωτογραφιών

Αρχείο:Kazbeg Panorama.jpg|Πανοραμική άποψη του τοπίου

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κοστάτς Κότα

Ο **Κοστάτς Κότα** () γνωστός και ως **Κότσο Κότα** (, 1889, Κορυτσά – 1949, Μπουρέλ) ήταν Αλβανός πολιτικός και δις πρωθυπουργός κατά τη διάρκεια της βασιλείας του βασιλιά Ζογ, ο οποίος είχε μια φιλοϊταλική δεξιά στάση. 

Κατά την πρώτη του θητεία, εισήγαγε νομοθεσία αστικού κώδικα με βάση το ναπολεόντειο μοντέλο. Ήταν μέλος του υπουργικού συμβουλίου του Μουσταφά Μερλίκα-Κρούγια το 1941.  

Συνελήφθη τον Δεκέμβριο του 1944 και καταδικάστηκε σε ισόβια φυλάκιση από το Ειδικό Δικαστήριο της Άνοιξης του 1945 από τους Αλβανούς Κομμουνιστές. Πέθανε στη φυλακή του Μπουρέλ το 1947. 

## Παραπομπές


Κατηγορία:Οθωμανοί αλβανικής καταγωγής
Κατηγορία:Πρωθυπουργοί της Αλβανίας
Ηλιακή έκλειψη της 31ης Ιουλίου 1981

Μια **ολική [[Έκλειψη Ηλίου|ηλιακή έκλειψη]] συνέβη στις 31 Ιουλίου 1981**. Η ολική φάση έγινε ορατή σε ηπειρωτικό έδαφος μόνο εντός της Σοβιετικής Ένωσης, σε εδάφη που ανήκουν σήμερα στη Γεωργία, στο Καζακστάν και στη Ρωσία. Το νότιο τμήμα του όρους Ελμπρούς, (το υψηλότερο βουνό της Ευρώπης), βρέθηκε επίσης στο "μονοπάτι" της ολικότητας. 

Η ολική έκλειψη στη συνέχεια εισήλθε στον Ειρηνικό Ωκεανό, όπου ολοκληρώθηκε εκεί κατά το ηλιοβασίλεμα.

Η μερική έκλειψη έγινε ορατή στην ανατολική Ευρώπη, στην Ασία, στον Ειρηνικό Ωκεανό, στη Βόρεια Αμερική και στην Αρκτική.

## Στην Ελλάδα
Η έκλειψη ήταν ορατή για λίγο από τη Θράκη με την ανατολή του ηλίου. Στην Ορεστιάδα, η κάλυψη του ηλιακού δίσκου από τη Σελήνη, έφτασε το 7.5%. Στην υπόλοιπη Ελλάδα, η έκλειψη ήταν αόρατη.

## Δείτε επίσης
Κατάλογος ηλιακών εκλείψεων ορατών από την Ελλάδα

Κατηγορία:Εκλείψεις
Κωνσταντής Καλύβας

Ο **Κωνσταντής Καλύβας** ήταν Έλληνας στρατηγός, ανιψιός του Σκαλτσοδήμου (Δήμος Σκαλτσάς) και υπαρχηγός στο σώμα του. Πήρε μέρος σε πολλές μάχες, κυρίως στην Ανατολική Στερεά Ελλάδα. Ιδιαίτερα διακρίθηκε στη μάχη των Βασιλικών (25-26.3.1821), καθώς και κατά την εκστρατεία του Κιοσέ Μεχμέτ (Οκτώβριος 1822). Συμμετείχε επίσης στον αγώνα του Μεσολογγίου κατά την τελευταία πολιορκία. Μετά τον θάνατο του θείου του, ανέλαβε την αρχηγία του σώματός του και ακολούθησε τον Γ. Καραϊσκάκη στην Αράχωβα - όπου και διακρίθηκε- και στην Αττική. Πέθανε τον Ιανουάριο του 1828.

Κατηγορία:Αγωνιστές του 1821
Ούλριχ φον Γιούνγκινγκεν

Ο **Ούλριχ φον Γιούνγκινγκεν** (**Ulrich von Jungingen**, Hohenfels, Konstanz, Γερμανία, 1360 – Grunwald, 15 Ιουλίου 1410) ήταν ο 26ος Μάγιστρος των Τευτόνων Ιπποτών, από το 1407 (όταν και διαδέχθηκε στην Τευτονική ηγεσία τον αδελφό του, Κόνραντ φον Γιούνγκινγκεν) έως το 1410. Η επεκτατική τακτική που ακολούθησε έφερε τη σύγκρουση του Τάγματός του με το Μεγάλο Δουκάτο της Λιθουανίας και με το Βασίλειο της Πολωνίας που είχε ως τελικό αποτέλεσμα την ήττα των Τευτόνων στη Μάχη του Γκρούνβαλντ και το θάνατο του ίδιου.

## Πηγές
* Friedrich Borchert: "Die Hochmeister des Deutschen Ordens in Preußen." Στο: Preußische Allgemeine Zeitung, 6 Οκτωβρίου 2001.
## Παραπομπές


Κατηγορία:Μεγάλοι Μάγιστροι του Τευτονικού Τάγματος
Κατηγορία:Γερμανοί ευγενείς
Καλοχώρι Καστοριάς

Το **Καλοχώρι** είναι οικισμός της Δυτικής Μακεδονίας στην Περιφερειακή Ενότητα Καστοριάς.

## Γενικά στοιχεία
Το Καλοχώρι βρίσκεται δυτικά του ποταμού Αλιάκμονα και νότια του χείμαρρου Κορέ σε υψόμετρο 720 μέτρα. Απέχει περίπου 15 χλμ. Δ.-ΝΔ. από την Καστοριά ενώ στη νοτιοανατολική άκρη του περνάει η επαρχιακή οδός Καστοριάς - Νεστορίου.

Αναφέρεται, μετά την απελευθέρωση το 1918, με την παλιά της ονομασία από την Τουρκοκρατία ως *Δροβόλιστα* να ορίζεται έδρα της ομώνυμης νεοϊδρυθείσας κοινότητας και το 1926 να μετονομάζεται σε Καλοχώρι. Διοικητικά, σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα η οποία υπάγεται στη δημοτική ενότητα Μεσοποταμίας του Δήμου Καστοριάς.

Σύμφωνα με την απογραφή του 2011 το χωριό είχε πληθυσμό 398 κατοίκων.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Πτεριά Καστοριάς

Η **Πτεριά** είναι οικισμός της Δυτικής Μακεδονίας στην Περιφερειακή Ενότητα Καστοριάς.

## Γενικά στοιχεία
Η Πτεριά βρίσκεται προς τα δυτικά όρια με την Αλβανία σε υψόμετρο 820 μέτρα και απέχει περίπου 22 χλμ. δυτικά από την Καστοριά. Αναφέρεται επίσημα, μετά την απελευθέρωση, το 1918 με την παλιά της ονομασία από την Τουρκοκρατία ως *Άνω Παπράτσκο* να ορίζεται έδρα της ομώνυμης νεοϊδρυθείσας κοινότητας και το 1926 να μετονομάζεται σε *Άνω Φτεριάς.* Το 1940 το όνομα διορθώνεται σε Πτεριά. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Ακόντιο και την Κάτω Πτεριά αποτελούν την κοινότητα Πτεριάς που υπάγεται στη δημοτική ενότητα Μεσοποταμιάς του Δήμου Καστοριάς και σύμφωνα με την απογραφή 2011 είχε πληθυσμό 109 κατοίκους.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Εκκλησία της Παναγίας Θεοσκέπαστης (Πάφος)

εναλλ.=|μικρογραφία|Εκκλησία της Θεοσκέπαστης (άποψη από τα δεξιά)
εναλλ.=|μικρογραφία|Εκκλησία της Θεοσκέπαστης (άποψη από τα αριστερά)Η **Εκκλησία της Παναγίας Θεοσκέπαστης** είναι Βυζαντινή εκκλησία στην Κάτω Πάφο. Η εκκλησία είναι μέρος μιας περιοχής που αναγνωρίστηκε ως Μνημείο Παγκόσμιας Κληρονομιάς της ΟΥΝΕΣΚΟ το 1980.

## Ιστορία
Η ιστορία της εκκλησίας ανάγεται στον 10ο αιώνα μ.Χ., όταν η Κύπρος αποτελούσε μέρος της Βυζαντινής Αυτοκρατορίας. Κατά τη διάρκεια της Βυζαντινής εποχής ο Χριστιανισμός έγινε επικρατούσα θρησκεία του νησιού και χτίστηκαν πολλά μοναστήρια και εκκλησίες. Η εκκλησία βρίσκεται κοντά στη θάλασσα, κυριαρχώντας το γύρω σκηνικό.

## Θρύλοι
Προς τα τέλη του 11ου αιώνα οι Σαρακηνοί ξεκίνησαν τις επιθέσεις τους στην Κύπρο. Η εκκλησία της Θεοσκέπαστης, λόγω της τοποθεσίας της, ήταν εύκολα ορατή από τους εισβολείς. Σύμφωνα με ένα θρύλο, η εκκλησία σκεπαζόταν με σύννεφα και θεωρούταν αόρατη όταν οι Σαρακηνοί την πλησίαζαν. Σύμφωνα με τη παράδοση, όταν ένας Σαρακηνός μπήκε στην εκκλησία και προσπάθησε να τη διαρρήξει, θεϊκή δύναμη έκοψε τα χέρια του. 

## Η νέα εκκλησία
Η σημερινή εκκλησία της Παναγίας Θεοσκέπαστης χτίστηκε στα θεμέλια της παλαιότερης βυζαντινής εκκλησίας το 1923. Η νέα εκκλησία ανοικοδομήθηκε με την ίδια αρχιτεκτονική που υπήρχε στην παλαιότερη εκκλησία. Τον Μάρτιο του 2009, ολοκληρώθηκε η πλήρης ανακαίνιση της εκκλησίας.

## Σημαντικά εκθέματα
Στην εκκλησία φυλάσσονται πολύτιμες εικόνες, όπως μια θαυματουργή εικόνα καλλυμένη με άργυρο. Πιστεύεται ότι η εικόνα είναι μια από εβδομήντα εικόνες που δημιούργησε ο Ευαγγελιστής Λουκάς.

## Παραπομπές


Κατηγορία:Εκκλησίες στην Κύπρο
Κατηγορία:Πάφος
Μαλάικα Μιχάμπο

Η **Μαλάικα Μιχάμπο** (*Malaika Mihambo* γεννήθηκε 3 Φεβρουαρίου 1994) είναι Γερμανίδα αθλήτρια του άλματος εις μήκος, χρυσή Ολυμπιονίκης στους Ολυμπιακούς Αγώνες του Τόκιο το 2021 και αργυρή στους Αγώνες του 2024.

## Βιογραφία
Γεννήθηκε στη Χαϊδελβέργη, από Γερμανίδα μητέρα και Τανζανό από τη Ζανζιβάρη πατέρα.

Η Μιχάμπο ήταν 18η στα προκριματικά του μήκους στο Παγκόσμιο Πρωτάθλημα Στίβου 2013. Με άλμα στα 6,90 και νέο ρεκόρ πρωταθλήματος, κέρδισε το χρυσό μετάλλιο στο Ευρωπαϊκό Πρωτάθλημα Ομάδων 2014. Στο Ευρωπαϊκό Πρωτάθλημα Στίβου 2014 κατέκτησε την τέταρτη θέση στον τελικό.
Ήταν έκτη στο Παγκόσμιο Πρωτάθλημα Στίβου 2015, με άλμα στα 6, 79 μέτρα.

Με άλμα στα 6 μέτρα και 95 εκατοστά τερμάτισε τέταρτη στον τελικό των Ολυμπιακών Αγώνων του Ρίο.

Κατέκτησε την πέμπτη θέση στο Παγκόσμιο Πρωτάθλημα Κλειστού Στίβου 2018, και το χρυσό μετάλλιο στο Ευρωπαϊκό Πρωτάθλημα Στίβου 2018.
Στο Ευρωπαϊκό Πρωτάθλημα Κλειστού Στίβου 2019 κατέκτησε την τέταρτη θέση, με 6,83 μέτρα.

Έχει ατομικό ρεκόρ 7,30 μέτρων, που σημείωσε στο Παγκόσμιο Πρωτάθλημα στις 6 Οκτωβρίου 2019.

## Παραπομπές


 

Κατηγορία:Γερμανοί αθλητές του στίβου
Κατηγορία:Γερμανοί Ολυμπιονίκες 
Κατηγορία:Αθλήτριες του άλματος εις μήκος
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Ματθίλδη Β΄ της Βουλώνης

Η **Ματθίλδη Β΄ της Βουλώνης** ή **Μαώ Β΄ της Βουλώνης**, (Γαλλική γλώσσα : *Matilda ΙΙ*, 1202 - 14 Ιανουαρίου 1259) από τον Οίκο του Νταμμαρτίν, ήταν κόμισσα της Βουλώνης (1216 - 1250, με τους γάμους της έγινε πρώτα κόμισσα του Κλερμόν και μετά βασίλισσα της Πορτογαλίας.

## Πρώτος γάμος

Η Ματθίλδη ήταν το μόνο τέκνο του Ρενώ του Νταμμαρτέν και της Ίδας της Βουλώνης. Η Ίντα ήταν κόρη του Ματθαίου της Βουλώνης και της Μαρίας Α΄ των Μπλουά, κόμισσας της Βουλώνης. Διαδέχθηκε την μητέρα της στην Κομητεία της Βουλώνης (1216), ο προ-πάππους της ήταν ο βασιλιάς Στέφανος της Αγγλίας.
Παντρεύτηκε σε πρώτο γάμο τον Φίλιππο Α΄ της Βουλώνης (1223) γιο του Γάλλου βασιλιά Φιλίππου Αυγούστου με την τρίτη σύζυγο του Αγνή της Μερανίας, η νομιμότητα του αμφισβητείται. Με τον γάμο ο σύζυγος της Φίλιππος έγινε συγκυβερνήτης με την Ματθίλδη στην Βουλώνη, το Μορτέν, το Ωμάλ και την Νταμαρτέν-αν-Γκοέλ. Ο σύζυγος του επαναστάτησε απέναντι στην νύφη του Λευκή της Καστίλης όταν πέθανε ο ετεροθαλής αδελφός του Λουδοβίκος Η΄ της Γαλλίας (1226). Ο κόμης Φίλιππος πέθανε πρόωρα (1234) και η Ματθίλδη κυβέρνησε ανεξάρτητα την κομητεία της για τρία χρόνια.

## Δεύτερος γάμος

Η Ματθίλδη χρειαζόταν έναν άντρα συγκυβερνήτη και προχώρησε σε δεύτερο γάμο με τον Ινφάντη Αλφόνσο, δεύτερο αδελφό του Σάντσο Β΄ της Πορτογαλίας και διάδοχο του Πορτογαλικού θρόνου. Ο δεύτερος σύζυγος της έγινε βασιλιάς ως Αλφόνσος Γ΄ της Πορτογαλίας (4 Ιανουαρίου 1248), αποκήρυξε ταυτόχρονα τα δικαιώματα του στην Κομητεία της Βουλώνης. Μετά τον δεύτερο γάμο του Αλφόνσου Γ΄ με την Βεατρίκη της Καστίλης η Ματθίλδη τον κατηγόρησε για διγαμία. Ο Πάπας Αλέξανδρος Δ΄ εξέδωσε απαγορευτικό στο παράνομο ζεύγος, ο Αλφόνσος Γ΄ και η Βεατρίκη εξακολουθούσαν να παραμένουν μαζί παρά τις διαμαρτυρίες του πάπα.
Ο αληθής λόγος του διαζυγίου του Αλφόνσου Γ΄ και της Ματθίλδης Β΄ ήταν το ότι αυτή δεν έκανε απογόνους. Ο βασιλιάς την άφησε στην Βουλώνη και δεν της επέτρεπε να τον ακολουθήσει στην Πορτογαλία. Από τον πρώτο της γάμο, η κόρη της απεβίωσε πριν από τη Ματθίλδη Β΄ μάλλον χωρίς απογόνους, ενώ ο γιος της  παραιτήθηκε από τα δικαιώματά του και μετέβη στην Αγγλία για άγνωστο λόγο. Πρέπει να επέζησε αυτής, αλλά πιθανώς δεν άφησε απογόνους.

## Οικογένεια

Με τον πρώτο της σύζυγο Φίλιππο των Καρολιδών (1223) κόμη του Κλερμόν είχε τέκνα:

*Ιωάννα, κόμισσα του Νεβέρ, παντρεύτηκε τον κύριο του Σατιγιόν-Μονζαί.
*Αλμπέρικ, κόμης του Κλερμόν.

## Παραπομπές
 		


## Πηγές

*Barber, Malcolm (1992). The Two Cities: Medieval Europe 1050–1320. Routledge.
*Livermore, H.V. (1947). A History of Portugal. Cambridge University Press.
*Wood, Charles T. (1966). The French Apanages and the Capetian Monarchy: 1224-1328. Harvard University Press.

Κατηγορία:Βασίλισσες της Πορτογαλίας
Κατηγορία:Κόμητες της Βουλώνης
Κατηγορία:Οίκος του Νταμαρτέν
Εκκλησία της Παναγίας Θεοσκέπαστης

Η **Εκκλησία της Παναγίας Θεοσκέπαστης** μπορεί να αναφέρεται στις: 

* Εκκλησία της Παναγίας Θεοσκέπαστης (Πάφος), βυζαντινός ναός στην Κάτω Πάφο της Κύπρου, Μνημείο Παγκόσμιας Κληρονομιάς της ΟΥΝΕΣΚΟ
* Εκκλησία της Παναγίας Θεοσκέπαστης (Άνδρος), ναός του 18ου αιώνα (αρχικά τον 11ο αι.), πολιούχος της Άνδρου
Ιερά Μονή Κοιμήσεως της Θεοτόκου Τορνικίου

Η **Ιερά Μονή Κοιμήσεως της Θεοτόκου** είναι γυναικεία Ορθόδοξη μονή, η οποία βρίσκεται κοντά στο Τορνίκι Γρεβενών   . Η μονή χτίστηκε τον 12ο αιώνα και ήταν χτισμένη σε χαμηλό λόφο, κοντά στον ποταμό Αλιάκμονα. Στις 11 Σεπτεμβρίου 2011, το 260 τόνων διώροφο καθολικό μεταφέρθηκε σε παρακείμενο λόφο, για τη διάσωσή του από την πλήρωση της τεχνητής λίμνης Ιλαρίωνα, λόγω της κατασκευής του ομώνυμου υδροηλεκτρικού φράγματος της ΔΕΗ.   

left|μικρογραφία|200x200εσ|Η επιγραφή του Κτήτορος, στο κτίριο της μονήςΗ μονή είναι διώροφη και θολωτή, με εξαιρετικές αγιογραφίες που χρονολογούνται από το 1481. Τα κελιά στη νότια πλευρά της μονής χρονολογούνται από την οθωμανική εποχή. Το 1987 η μονή ονομάστηκε προστατευόμενο ιστορικό μνημείο.  Το 1995 σεισμός κατέστρεψε το ναό και η μονή ανακαινίστηκε το 2001-2006.    

## Παραπομπές


Κοιμησεως
Κατηγορία:Περιφερειακή ενότητα Γρεβενών
Τάσος Γιαννόπουλος (ηθοποιός, νεότερος)

Ο **Τάσος Γιαννόπουλος** είναι Έλληνας ηθοποιός του θεάτρου, της τηλεόρασης και του κινηματογράφου. Έγινε ευρύτερα γνωστός για το ρόλο του Μάκη στη σειρά *[[Ευτυχισμένοι Μαζί]],* η οποία ήταν η πρώτη του τηλεοπτική δουλειά. Άλλες συμμετοχές του είναι στις σειρές *σε ξένα χέρια*, *[[Κάνε ότι κοιμάσαι]]* από την *ΕΡΤ* κ.α.

## Παραπομπές


Κατηγορία:Έλληνες ηθοποιοί
Βάγκουρ

thumb|Το Βάγκουρ
Το **Βάγκουρ** (, ) είναι ένα χωριό των Νήσων Φερόες. Το Βάγκουρ βρίσκεται στην ανατολική ακτή του φιόρδ Vágsfjørður, στην ανατολική ακτή του Σούντουροϊ. Το χωριό έχει 1.334 κατοίκους (εκτίμηση 1-2025). Ιδρύθηκε τον δέκατο τέταρτο αιώνα και πλέον έχει επεκταθεί τόσο ώστε η κοντινή πόλη Νες να αποτελεί τώρα ένα προάστιο του Βάγκουρ. Το Βάγκουρ διαθέτει αθλητική αίθουσα δίπλα στα γήπεδα ποδοσφαίρου στο Eiðinum, κοντά στο Vágseiði, πισίνα δίπλα στο σχολείο και κλινική.

## Παραπομπές


## Εξωτερικοί σύνδεσμοι

* Βάγκουρ 

Κατηγορία:Γεωγραφία των Νήσων Φερόες
Αλβανικό Φασιστικό Κόμμα

Το **Αλβανικό Φασιστικό Κόμμα** ( ή PFSh) ήταν φασιστική οργάνωση που δραστηριοποιήθηκε κατά τη διάρκεια του Β΄ Παγκοσμίου Πολέμου με ονομαστική εξουσία στην Αλβανία από το 1939, όταν η χώρα κατακτήθηκε από την Ιταλία, μέχρι το 1943, όταν η Ιταλία συνθηκολόγησε με τους Συμμάχους. Στη συνέχεια, η Αλβανία πέρασε υπό γερμανική κατοχή και το Φασιστικό Κόμμα αντικαταστάθηκε από τη Φρουρά της Μεγάλης Αλβανίας.

## Ιστορία

### Ίδρυση
Στις 25 Μαρτίου 1939, ο Ιταλός δικτάτορας Μπενίτο Μουσολίνι απέστειλε στον Αλβανό βασιλιά Ζογ Α΄ τελεσίγραφο με το οποίο απαιτούσε την αποδοχή ενός ιταλικού στρατιωτικού προτεκτοράτου στην επικράτεια της χώρας του. Όταν ο Ζογ αρνήθηκε την αποδοχή του τελεσιγράφου, οι Ιταλοί εισέβαλαν στις 7 Απριλίου και τον εκθρόνισαν. Στη συνέχεια, ο Ζογ εγκατέλειψε τη χώρα. Αργότερα, οι Ιταλοί επανίδρυσαν το αλβανικό κράτος ως προτεκτοράτο του Βασιλείου της Ιταλίας. 

Στις 11 Απριλίου, ο Ιταλός Υπουργός Εξωτερικών Γκαλεάτσο Τσιάνο ζήτησε από ομάδα γνωστών Αλβανών να «προτείνουν» τη δημιουργία του Αλβανικού Φασιστικού Κόμματος. Μέχρι το τέλος Απριλίου, η κυβέρνηση της Ιταλίας ενέκρινε τη δημιουργία του κόμματος. Στις 23 Απριλίου, ο γραμματέας του Ιταλικού Φασιστικού Κόμματος Ακίλε Σταράτσε, συνοδευόμενος από δύο ιταλικά πολεμικά πλοία, έφτασε στην Αλβανία για να ανακοινώσει επίσημα τη δημιουργία του Φασιστικού Κόμματος το οποίο ιδρύθηκε στις 2 Ιουνίου. Ωστόσο, δεν έλαβε τον καταστατικό του χάρτη μέχρι τις 6 Ιουνίου και δε διέθετε οργανωμένη διεύθυνση και κεντρικό συμβούλιο μέχρι τον Μάρτιο του 1940. 

### Ιταλική κυριαρχία
Το Φασιστικό Κόμμα της Αλβανίας θέσπισε νόμους που εμπόδιζαν τους Εβραίους να ενταχθούν σε αυτό και τους απέκλειε από επαγγέλματα όπως η εκπαίδευση. Αποτελούνταν από Αλβανούς και Ιταλούς που κατοικούσαν στην Αλβανία, και αποτελούσε κλάδο του Ιταλικού Φασιστικού Κόμματος ( ή PNF), ενώ τα μέλη του έπρεπε να ορκιστούν πίστη στον Μουσολίνι. Όλοι οι Αλβανοί που υπηρετούσαν τους Ιταλούς κατακτητές ήταν υποχρεωμένοι να ενταχθούν στο κόμμα και έτσι αυτό έγινε το μοναδικό νόμιμο πολιτικό κόμμα στη χώρα.

## Κατάλογος Γραμματέων
**Γενικοί Γραμματείς του Αλβανικού Φασιστικού Κόμματος** 
* 1939-1941 – Τεφίκ Μπόρια 
* 1941-1943 – Τζουπ Καζάζι 
* 1943 – Κολ Μπιμπ Μιρακάι

**Γενικοί Γραμματείς της Φρουράς της Μεγάλης Αλβανίας** 
* 1943 – Μαλίτς Μπέη Μπουσάτι 
* 1943 – Ετσρέμ Μπέη Λιμποχόβα

## Παραπομπές


## Βιβλιογραφία

* 
* 
* 
* 
* 

Κατηγορία:Αλβανικά πολιτικά κόμματα
Κατηγορία:Κόμματα μονοκομματικών συστημάτων
Κατηγορία:Φασιστικά κόμματα
Κατηγορία:Φασιστική Ιταλία
Φοίβος Κλόκαρης

Ο **Φοίβος Κλόκαρης** (Γεροσκηπου Οκτωβρίος 1946) Είναι  Ελληνοκύπριος Αντιστρατηγος εν αποστρατεία και πολιτικός. Διετέλεσε Υπουργός Άμυνας της Κύπρου.

## Πολιτική διαδρομή
Ο Φοίβος Κλόκαρης υπηρέτησε στον Ελληνικό Στρατό ως Αξιωματικός Τεθωρακισμενων Ακολούθως υπηρέτησε στην Εθνική Φρουρά της Κύπρου φτάνοντας μέχρι το βαθμό του αντιστράτηγου. Επιπλέον, διετέλεσε υπαρχηγός της Εθνικής Φρουράς.

Στις 13 Ιουνίου 2006 διορίστηκε Υπουργός Άμυνας στην Κυβέρνηση Τάσσου Παπαδόπουλου, θέση στην οποία παρέμεινε ως τις 25 Σεπτεμβρίου 2006.

## Παραπομπές

|-

Κατηγορία:Υπουργοί Άμυνας (Κύπρος)
Κατηγορία:Κύπριοι στρατιωτικοί
Κατηγορία:Κυβέρνηση Τάσσου Παπαδόπουλου 2003
Μηλεώνας Φλώρινας

Ο **Μηλεώνας** (παλαιότερη ονομασία **Μέδοβο** ) είναι χωριό στον νομό Φλώρινας. Διοικητικά υπάγεται στο δημοτικό διαμέρισμα Λαιμού του Δήμου Πρεσπών.

Σύμφωνα με την απογραφή του 2011 το χωριό είχε πληθυσμό 2 κατοίκων.

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Πρεσπών
Νίκος Συμεωνίδης

Ο **Νίκος Συμεωνίδης** ήταν Ελληνοκύπριος πολιτικός. Διετέλεσε Υπουργός Άμυνας της Κύπρου.

## Βιογραφικά Στοιχεία
Ο Νίκος Συμεωνίδης γεννήθηκε στην Αμμόχωστο το 1939. Σπούδασε νομική στο Μίτολ Τεμπλ και οικονομικά στο Πανεπιστήμιο του Σαουθάμπτον. Στη συνέχεια ακολούθησε μεταπτυχιακές σπουδές στα οικονομικά στο Πανεπιστήμιο του Τορόντο με υποτροφία της καναδικής κυβέρνησης.

Όταν ολοκλήρωσε τις σπουδές του εργάστηκε στο Γραφείο Προγραμματισμού. Ακολούθως, διετέλεσε Γενικός Διευθυντής του Υπουργείου Δικαιοσύνης, Γενικός Διευθυντής του Υπουργείου Παιδείας, Γενικός Διευθυντής του Υπουργείου Συγκοινωνιών και Έργων, Γενικός Διευθυντής του Υπουργείου Υγείας και Γενικός Διευθυντής του Υπουργείου Εργασίας και Κοινωνικών Ασφαλίσεων. Την περίοδο 2004-2006 διετέλεσε Γενικός Διευθυντής στο Ίδρυμα Προώθησης Έρευνας.

Επιπλέον, διετέλεσε Πρόεδρος του Διοικητικού Συμβουλίου της Αρχής Βιομηχανικής Καταρτίσεως, του Κέντρου Παραγωγικότητας, του Ανώτερου Ξενοδοχειακού Ινστιτούτου, του Ανώτερου Τεχνολογικού Ινστιτούτου, της Συμβουλευτικής Επιτροπής για την Τριτοβάθμια Εκπαίδευση, της Αρχής Αδειών για Αεροπορικές Μεταφορές, της Συμβουλευτικής Επιτροπής για τη Ραδιοφωνία, του Συμβουλίου Φαρμάκων και της Νοσηλευτικής Σχολής.

Ακόμη, ήταν μέλος των Διοικητικών Συμβουλίων της Αρχής Ηλεκτρισμού Κύπρου, της Κυπριακής Εταιρείας Σωλήνων Λτδ., της Cyprair Tours Ltd., και του International Maritime University. Υπηρέτησε ως μέλος της Κυπριακής Επιτροπής Fullbright, του Διαχειριστικού Συμβουλίου της Εμπορικής Σχολής Μιτσή, του Πολεοδομικού Συμβουλίου, του Eastern Mediterranean Health System Research της Παγκόσμιας Οργάνωσης Υγείας, του Ογκολογικού Κέντρου και του Ιδρύματος Χρίστου Στέλιου Ιωάννου. Το Μάιο του 2003 διορίσθηκε μέλος του Συμβουλίου Οικονομικών Εμπειρογνωμόνων.

Εκπροσώπησε την Κύπρο στην Ευρωπαϊκή Επιτροπή Ποινικών Θεμάτων, στο Συμβούλιο Πολιτιστικής Συνεργασίας του Συμβουλίου της Ευρώπης, στη Διεθνή Διάσκεψη των Υπουργών Παιδείας των Αδεσμεύτων και άλλων Αναπτυσσομένων Χωρών το 1986 στην Αβάνα, στη Διεθνή Διάσκεψη του ΟΗΕ για τη Διατροφή, στη Ρώμη το 1992 και στη Διεθνή Διάσκεψη του ΟΗΕ για τον Πληθυσμό στη Χάγη το 1999. Ήταν μέλος της Κυπριακής Αντιπροσωπείας στις ετήσιες Συνελεύσεις της ΟΥΝΕΣΚΟ, του Διεθνούς Ναυτιλιακού Οργανισμού (IMO), της Παγκόσμιας Οργάνωσης Υγείας (WHO) και της Κυπριακής Αντιπροσωπείας στην Ετήσια Γενική Συνδιάσκεψη του Διεθνούς Γραφείου Εργασίας.

Επιπρόσθετα, ήταν εκπρόσωπος της Κύπρου στο Κοινό Κέντρο Ερευνών (JRC) της Ευρωπαϊκής Ενωσης. Το 2006 διορίσθηκε από το Υπουργικό Συμβούλιο Πρόεδρος της Επιτροπής Μελέτης για την ίδρυση Ενιαίας Αρχής Πολιτισμού.

Το 1985 επελέγη ως Eisenhower Fellow.

Απεβίωσε στις 3 Μαΐου 2007 στο Γενικό Νοσοκομείο Λευκωσίας.

## Πολιτική διαδρομή
Στις 6 Οκτωβρίου 2006 διορίστηκε Υπουργός Άμυνας στην Κυβέρνηση Τάσσου Παπαδόπουλου, θέση στην οποία παρέμεινε ως τις 3 Μαΐου 2007.

## Παραπομπές

## Πηγές
*
*

|-

Κατηγορία:Υπουργοί Άμυνας (Κύπρος)
Κατηγορία:Κυβέρνηση Τάσσου Παπαδόπουλου 2003
Φώτης Φωτίου

Ο **Φώτης Φωτίου** είναι Ελληνοκύπριος πολιτικός. Διετέλεσε Υπουργός Γεωργίας, Φυσικών Πόρων και Περιβάλλοντος και Υπουργός Άμυνας. Σήμερα είναι Επίτροπος Προεδρίας για Ανθρωπιστικά Θέματα και Θέματα Αποδήμων.

## Βιογραφικά στοιχεία
Ο Φώτης Φωτίου γεννήθηκε στη Λάρνακα στις 29 Μαΐου 1960. Σπούδασε οικονομικά στο Eastern Michigan University, με εξειδίκευση στη λογιστική και στο μάρκετινγκ.

Έχει εργαστεί σε μεγάλους διεθνείς λογιστικούς και ελεγκτικούς οίκους. Ακόμη, εργάστηκε στο Τμήμα Εσωτερικών Προσόδων του Υπουργείου Οικονομικών. Το 1992 επέστρεψε στον ιδιωτικό τομέα, εξασκώντας το επάγγελμα του Εγκεκριμένου Λογιστή–Ελεγκτή και του Συμβούλου Επιχειρήσεων. Είναι μέλος του Συνδέσμου Εγκεκριμένων Λογιστών Κύπρου. 

Είναι νυμφευμένος με την Μάρω Αρέστη και έχει τρεις υιούς.

## Πολιτική διαδρομή
Διετέλεσε μέλος του ΔΗΚΟ από τα πρώτα στάδια της ίδρυσης του. Διετέλεσε πρόεδρος της ΝΕΔΗΚ Λάρνακας, γραμματέας του ΔΗΚΟ Λάρνακας και βοηθός γενικός γραμματέας του κόμματος. Υπήρξε μέλος της Κεντρικής Επιτροπής του ΔΗΚΟ και του Εκτελεστικού Γραφείου του Κόμματος.

Διετέλεσε μέλος του διοικητικού συμβουλίου της Αρχής Ηλεκτρισμού Κύπρου (1993-1999) και του διοικητικοί συμβουλίου του Κυπριακού Οργανισμού Τουρισμού (2000-2003). Επιπλέον, διετέλεσε και πρόεδρος του διοικητικού συμβουλίου του Κυπριακού Οργανισμού Τουρισμού (2003-2006). Επιπρόσθετα, διετέλεσε πρόεδρος της Ακαδημίας Τουρισμού, της Επιτροπής Ξενοδοχείων, της Επιτροπής Κέντρων Αναψυχής και της Επιτροπής Συντονισμού της Στρατηγικής για τον Τουρισμό.

Στις 13 Ιουνίου 2006 διορίστηκε Υπουργός Γεωργίας, Φυσικών Πόρων και Περιβάλλοντος στην Κυβέρνηση Τάσσου Παπαδόπουλου, θέση στην οποία παρέμεινε έως τις 28 Φεβρουαρίου 2008 που ολοκληρώθηκε η θητεία της κυβέρνησης.

Στις 2 Μαρτίου 2013 διορίστηκε Υπουργός Άμυνας στην Κυβέρνηση Νίκου Αναστασιάδη, θέση στην οποία παρέμεινε έως τις 13 Μαρτίου 2014, όταν το ΔΗΚΟ αποχώρησε από την κυβέρνηση. Ωστόσο, με γραπτή δήλωση του στις 10 Μαρτίου 2014 ανακοίνωσε την αναστολή της κομματικής δράστης του στο κόμμα. Τον Σεπτέμβριο του 2014 διορίστηκε από τον πρόεδρο Νίκο Αναστασιάδη στη θέση του Επίτροπου Προεδρίας για Ανθρωπιστικά Θέματα και Θέματα Αποδήμων. Επαναδιορίστηκε στην ίδια θέση την 1η Μαρτίου 2018.

## Παραπομπές

## Πηγές
*
*
*

|-

|-

Κατηγορία:Κύπριοι λογιστές
Κατηγορία:Υπουργοί Γεωργίας, Φυσικών Πόρων και Περιβάλλοντος (Κύπρος)
Κατηγορία:Υπουργοί Άμυνας (Κύπρος)
Κατηγορία:Κύπριοι σύμβουλοι επιχειρήσεων
Κατηγορία:Κυβέρνηση Τάσσου Παπαδόπουλου 2003
Κατηγορία:Κυβέρνηση Νίκου Αναστασιάδη 2013
Ελεονώρα της Καμπανίας

H **Ελεονώρα του Μπλουά**, (Γαλλική γλώσσα : 1102 - 1147) από τον Οίκο του Μπλουά γεννήθηκε ως κόρη του κόμη του Μπλουά και με τον γάμο της έγινε κόμισσα του Βερμαντουά. Ήταν η 3η κόρη του Στεφάνου Β΄, κόμη του Μπλουά και της Αδέλας της Νορμανδιας, κόρης του Γουλιέλμου του Κατακτητή και της Ματθίλδης της Φλάνδρας. Παντρεύτηκε τον Ραούλ Α΄ του Βερμαντουά κόμη του Βερμαντουά και είχε τέκνο:

* Φήλιξ του Βαλουά 1127-1212, κόμης του Βερμαντουά & του Βαλουά. Το 1160 έγινε μοναχός και μάλλον είναι ο Φήλιξ του Βαλουά, μετέπειτα Άγιος.

Η Ελεονώρα παντρεύτηκε τον Ραλφ Α΄ κόμη του Βερμαντουά. Όμως τον ερωτεύτηκε η Πετρονίλλα της Ακουιτανίας και όταν η Ελεονώρα της Ακουιτανίας, αδελφή της Πετρονίλας, ζήτησε από την Ελεονώρα να τον διαζευχθεί, εκείνη τον χώρισε. Αυτό οδήγησε σε πόλεμο με τον Θεοβάλδο Β΄ κόμη της Καμπανίας, αδελφό της Ελεονώρας, που κράτησε δύο έτη (1142-44) και έληξε με την κατοχή της Καμπανίας από τον βασιλικό στρατό. Η Ελεονώρα απεβίωσε 45 ετών, το 1147.

## Πρόγονοι





## Παραπομπές
 		


## Πηγές
*Elizabeth Hallam, Judith Everard (2014). Capetian France 987-1328. Routledge. 

Κατηγορία:Οίκος του Μπλουά
Σάββας Αγγελίδης

Ο **Σάββας Αγγελίδης** (Λευκωσία, 26 Ιανουαρίου 1974) είναι ο Βοηθός Γενικός Εισαγγελέας της Κυπριακής Δημοκρατίας. Στο παρελθόν διετέλεσε Υπουργός Άμυνας της Κύπρου. 

## Βιογραφικά στοιχεία
Ο Σάββας Αγγελίδης γεννήθηκε στη Λευκωσία. Σπούδασε νομική στο Πανεπιστήμιο του Μπέρμιγχαμ και στο Γκρέις Ιν. Το 1999 ίδρυσε το δικηγορικό γραφείο «LLPO Law Firm». Από το 2010 είναι Ιδρυτικός Συνέταιρος - Διευθυντής και Δικηγόρος του Δικηγορικού Γραφείου Αγγελίδης, Ιωαννίδης, Λεωνίδου Δ.Ε.Π.Ε.. 

Από το 2013 είναι επισκέπτης καθηγητής ποινικού δικαίου και ποινικής δικονομίας του Πανεπιστημίου Φρέντερικ. Επιπλέον, είναι συγγραφέας νομικών άρθρων και ομιλητής σε συνέδρια για ποικίλα νομικά ζητήματα.

## Πολιτική διαδρομή
Την 1η Μαρτίου 2018 διορίστηκε Υπουργός Άμυνας στην Κυβέρνηση Νίκου Αναστασιάδη. Παρέμεινε στη θέση αυτή έως τις 29 Ιουνίου 2020 όταν διορίστηκε από τον Νίκο Αναστασιάδη στη θέση του Βοηθού Γενικού Εισαγγελέα.

## Παραπομπές

## Πηγές
*
*

|-

|-

Κατηγορία:Υπουργοί Άμυνας (Κύπρος)
Κατηγορία:Κύπριοι πανεπιστημιακοί
Κατηγορία:Κύπριοι δικηγόροι
Κατηγορία:Κυβέρνηση Νίκου Αναστασιάδη 2018
Κατηγορία:Βοηθοί Γενικοί Εισαγγελείς της Κυπριακής Δημοκρατίας
Φήλιξ του Βαλουά

Ο **Άγιος Φήλιξ**, γαλλ. Saint Felix (16 Απριλίου 1127 - 4 Νοεμβρίου 1212) ήταν ερημίτης και συνιδρυτής, μαζί με τον Άγιο Ιωάννη της Μάτα, του Τριαδικού Τάγματος.

## Βιογραφία
Ο αγιογράφος του 18ου αι. Άλμπαν Μπάτλερ αναφέρει, ότι ο Φήλιξ γεννήθηκε το 1127. Το επώνυμο *του Βαλουά* το έλαβε από την επαρχία που γεννήθηκε. Κατά την παράδοση, εγκατέλειψε τις ιδιοκτησίες του και αποσύρθηκε σε ένα πυκνό δάσος στην επισκοπή του Μω, όπου δόθηκε στην προσευχή και την ενατένιση. Μεταγενέστερες πηγές μερικές φορές τον ταυτίζουν με τον Ούγο Β΄, υποτιθέμενο γιο του Ραούλ/Ραλφ Α΄ των Καπετιδών κόμη του Βερμαντουά και της Ελεονώρας της Καμπανίας, κόρης του Στεφάνου Β΄ κόμη του Μπλουά.

Ο άγιος Ιωάννης της Μάτα (Matha), ένας νεαρός ευγενής από την Προβηγκία, διδάκτωρ της θεολογίας που μετά χειροτονήθηκε ιερέας, έχοντας ακούσει για τον ιερό ερημίτη του Σερφρουά τον αναζήτησε και τέθηκε υπό την καθοδήγησή του. Ο Αγ. Ιωάννης του πρότεινε την ιδέα της ίδρυσης ενός Τάγματος για τη λύτρωση των αιχμαλώτων. Ο Φήλιξ, αν και 70 ετών, δέχθηκε πρόθυμα.

## Παραπομπές


## Πηγές
* Butler, Rev. Alban, "Saint Felix of Valois, Confessor", *Lives of the Saints*, Volume XI, 1886". Bartleby.com. Retrieved 2013-10-20.

Κατηγορία:Οίκος των Καπετιδών
Tomb Raider II

Το ***Tomb Raider II*** είναι βιντεοπαιχνίδι δράσης περιπέτειας, μέρος της σειράς *[[Tomb Raider]]* και η συνέχεια του βιντεοπαιχνιδιού Tomb Raider του 1996. Αναπτύχθηκε από την Core Design και διανεμήθηκε από την Eidos Interactive, το παιχνίδι κυκλοφόρησε για τα Microsoft Windows και το PlayStation το 1997. Μεταφέρθηκε στο Mac OS το 1998, και το 1999 κυκλοφόρησε το πακέτο επέκτασης *Tomb Raider II: Golden Mask* από την Eidos για το PC. Το πακέτο επέκτασης περιλαμβάνει τέσσερα επίπεδα μπόνους.

Το παιχνίδι πούλησε πάνω από 8 εκατομμύρια αντίτυπα παγκοσμίως από το 2003, καθιστώντας το ένα από τα κορυφαία παιχνίδια σε πωλήσεις που κυκλοφόρησαν μέχρι εκείνη την στιγμή και το δεύτερο με τις μεγαλύτερες πωλήσεις της σειράς. Το παιχνίδι είναι επίσης ο δεύτερος συνολικά κορυφαίος σε πωλήσεις τίτλος του PlayStation στο Ηνωμένο Βασίλειο.

## Παραπομπές


Κατηγορία:Tomb Raider
Κατηγορία:Βιντεοπαιχνίδια του 1997
Κατηγορία:Βιντεοπαιχνίδια του Android
Κατηγορία:Βιντεοπαιχνίδια της Core Design
Κατηγορία:Βιντεοπαιχνίδια της Eidos Interactive
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια του PlayStation Network
Κατηγορία:Συνέχειες βιντεοπαιχνιδιών
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια τοποθετημένα στην Κίνα
Κατηγορία:Βιντεοπαιχνίδια τοποθετημένα στην Αγγλία
Κατηγορία:Βιντεοπαιχνίδια τοποθετημένα στη Βενετία
Κατηγορία:Βιντεοπαιχνίδια των Windows
Ματθίλδη της Φραγκονίας

Η **Ματθίλδη της Φρανκονίας**, (Γερμανικά : *"Matilda"* περί το 1027 - 1034) μέλος του Οίκου των Σαλίων ήταν κόρη του αυτοκράτορα Κορράδου Β΄ και της Γκίζελας των Κορραδιδών κόρης του Χέρμαν Β΄ της Σουαβίας. Ο μεγαλύτερος αδελφός της ήταν ο Ερρίκος Γ΄ της Αγίας Ρωμαϊκής Αυτοκρατορίας.

Ο Κορράδος Β΄ συνάντησε τον Ερρίκο Α΄ της Γαλλίας στο Ντεβίλ της Λωρραίνης (1033), συμφώνησε να παντρέψει την 6 ετών Ματθίλδη με τον ίδιο τον Ερρίκο, η μικρή Ματθίλδη όμως απεβίωσε (1034). Ο γάμος είχε κανονιστεί ως επισφράγιση της συμφωνίας ειρήνης μεταξύ των δύο βασιλέων.
Η Ματθίλδη τάφηκε στον Καθεδρικό ναό του Βορμς, ο ιερέας του παρεκκλησίου του Κορράδου Β΄ Βίπο της Βουργουνδίας την καταγράφει ως *"αυτοκρατορική κόρη του Κορράδου και της Γκιζέλας"*.

## Παραπομπές
 		


## Πηγές

*de Vajay, Szabolcs (1971). "Mathilde, Reine de France inconnue". Journal des Savants (Oct–Dec).
*Wipo of Burgundy (n.d.). "MGH SS XI". Vita Chuonradi II Imperatoris.
*Wolfram, Herwig (2006). Conrad II, 990-1039: Emperor of Three Kingdoms. Translated by Kaiser, Denise A. The Pennsylvania State University Press.

Κατηγορία:Οίκος των Σαλίων
Γιαννάκης Χρυσοστομής

Ο **Γιαννάκης Χρυσοστομής** είναι Ελληνοκύπριος πολιτικός, δικηγόρος και δικαστής. Διετέλεσε Υπουργός Άμυνας της Κύπρου.

## Βιογραφικά στοιχεία
Ο Γιαννάκης Χρυσοστομής γεννήθηκε στην Αμμόχωστο το 1936. Σπούδασε νομικά στο Λονδίνο. Μετά τις σπουδές του εργάστηκε ως δικηγόρος στην Αμμόχωστο για έντεκα χρόνια.

Το 1971 διορίστηκε επαρχιακός δικαστής και τοποθετήθηκε στο Επαρχιακό Δικαστήριο Λεμεσού. Το 1973 μετατέθηκε στο Επαρχιακό Δικαστήριο Αμμοχώστου. Μετά την τουρκική εισβολή του 1974 και την κατάληψη της Αμμοχώστου από τον τουρκικό στρατό, εργάστηκε κατά διαστήματα στα δικαστήρια της Λεμεσού, της Λάρνακας, της Πάφου και του Παραλιμνίου. Το 1979 προήχθη σε Ανώτερο Επαρχιακό Δικαστή.

Το 1981 προήχθη στη θέση του Προέδρου Επαρχιακού Δικαστηρίου. Το 1988 διορίστηκε δικαστής του Ανωτάτου Δικαστηρίου. Παρέμεινε στη θέση αυτή μέχρι το 1999 που διορίστηκε Υπουργός Άμυνας.

Είναι νυμφευμένος και έχει δύο κόρες και ένα εγγονό.

## Πολιτική διαδρομή
Στις 5 Ιανουαρίου 1999 διορίστηκε Υπουργός Άμυνας στην Κυβέρνηση Γλαύκου Κληρίδη, θέση στην οποία παρέμεινε ως τις 24 Αυγούστου 1999, οπόταν και παραιτήθηκε «για λόγους ευθιξίας και αξιοπρέπειας».

## Παραπομπές

## Πηγές
*

|-

Κατηγορία:Υπουργοί Άμυνας (Κύπρος)
Κατηγορία:Κυβέρνηση Γλαύκου Κληρίδη 1998
Κατηγορία:Κύπριοι δικηγόροι
Κατηγορία:Κύπριοι δικαστικοί
Φάουστο Κόππι

Ο **Φάουστο Κόππι** (**Andželo Fausto Koppi**, 15 Σεπτεμβρίου 1919 Kastelānija, Ιταλία — 2 Ιανουαρίου 1960, Tortona, Piemonte) γνωστός και σαν "Σπουδαίος Αθλητής" και "Ο Πρωταθλητής", ήταν Ιταλός πρωταθλητής της ποδηλασίας.

Ο Κόππι ήταν μία ανακάλυψη του τυφλού πρώην πυγμάχου Γκιουζέπε Κοβάννον, που διείδε το ταλέντο του από νωρίς, όταν ο μετέπειτα πρωταθλητής ήταν υπάλληλος σε κρεοπωλείο και τον ανέδειξε. Αναδείχθηκε πρωταθλητής της χώρας του συνολικά πέντε φορές (1940, 1947, 1949, 1952 και 1953), μάλιστα το 1949 ήταν ο πρώτος ποδηλάτης που κέρδισε το Γύρο της Ιταλίας και το Γύρο της Γαλλίας την ίδια χρονιά.. Τρία χρόνια αργότερα (1952) επανέλαβε το επίτευγμά του. Την επόμενη χρονιά (1953) αναδείχτηκε παγκόσμιος πρωταθλητής. Ήταν επί 14 έτη κάτοχος του παγκόσμιου ρεκόρ ατομικής χρονομέτρησης. Τα Χριστούγεννα του 1959 κατά τη διάρκεια προετοιμασίας στη Μπουρκίνα Φάσο ο Κόππι, σύμφωνα με τους γιατρούς, προσβλήθηκε από ελονοσία, εξαιτίας της οποίας και απεβίωσε λίγες μέρες μετά. Θεωρίες συνωμοσίας αναπτύχθηκαν μετά τον πρόωρο θάνατό του, σύμφωνα με τις οποίες ο πρωταθλητής δηλητηριάστηκε.

## Παραπομπές


Κατηγορία:Ιταλοί αθλητές
Κατηγορία:Ποδηλασία
Αγνή Α΄ του Νεβέρ

H **Αγνή Α΄, κόμισσα του Νεβέρ**, (Γαλλική γλώσσα : *Agnes Ι*, 1170 - 1192/1193) από τον Οίκο του Νεβέρ ήταν κόμισσα του Νεβέρ, Ωσέρ & Τοννέρ και με τον γάμο της έγινε κυρία του Κουρτεναί (1185 - 1192). Ήταν η πρώτη κόρη του Γκυ, κόμη του Νεβέρ, Ωσέρ & Τοννέρ και της Ματθίλδης (του Οίκου της Βουργουνδίας) κυρίας του Μονπανσιέ, κόρης του Ραϋμόνδου κόμη του Γκρινιόν. Το 1181 κληρονόμησε τον αδελφό της Γουλιέλμο Ε΄ και έγινε κόμισσα του Νεβέρ, Ωσέρ & Τοννέρ. Αρχικά είχε παντρευτεί τον Ολιβιέ τον "Άλμπους" κύριο του Γκρινιόν. Όταν ο Ολιβιέ απεβίωσε το 1181/84, ο Φίλιππος Β΄ της Γαλλίας κανόνισε τον γάμο της το 1184 με τον εξάδελφό του Πέτρο Β΄ κύριο του Κουρτεναί· η Αγνή Α΄ ήταν 14 ετών. Το 1185 οι δύο τους επικύρωσαν με καταστατικό τα προνόμια του ναού του Σαιν-Ετιέν και το 1190 απέρριψαν με καταστατικό τα κληρονομικά δικαιώματά τους για χάρη του Σαιν-Συρ. Το 1191 αγόρασαν το Τοννέρ από τη μητέρα της Αγνής Α΄, τη Ματθίλδη της Βουργουνδίας. Απεβίωσε 22/23 ετών στο Μαιγύ, ενώ ο σύζυγός της πολεμούσε στους Αγίους Τόπους κατά την Γ΄ Σταυροφορία.

## Οικογένεια

Παντρεύτηκε πρώτα τον Ολιβιέ τον "Λευκό" κύριο του Γκρινιόν, ο οποίος απεβίωσε το 1181/84.

Η Αγνή Α΄ έκανε το 1184 δεύτερο γάμο, με τον Πέτρο Β΄ κύριο του Κουρτεναί και είχε τέκνο:

*Ματθίλδη Α΄ 1188-1257, κόμισσα του Νεβέρ, Ωσέρ & Τοννέρ, παντρεύτηκε πρώτα τον Ερβέ Δ΄ του Ντονζύ και μετά τον Γκιγκ Δ΄ κόμη του Φορέ. Τέκνα της ήταν:
**Γουλιέλμος ντε Ντονζύ απεβ. 1207-14, νυμφεύτηκε τη Βεατρίκη του Βιενουά.
**Αγνή ντε Ντονζύ 1205-1225, κόμισσα του Νεβέρ, παντρεύτηκε πρώτα τον Φίλιππο των Καπετιδών, γιο του Λουδοβίκου Η΄ της Γαλλίας και μετά τον Γκυ του Σατιγιόν. Είχε μία κόρη:
***Γιολάντα ντε Σατιγιόν, κόμισσα του Νεβέρ, παντρεύτηκε τον Αρσαμμπώ Θ΄ των Νταμπιέρ κύριο του Μπουρμπόν.
**Αρτώντ ντε Φορέ, παντρεύτηκε τον Αρτώ Δ΄ κύριο του Ρουσιγιόν.

## Πρόγονοι



	

## Παραπομπές


## Πηγές
*Bouchard, Constance Brittain (1987). Sword, Miter, and Cloister:Nobility and the Church in Burgundy, 980-1198. Cornell University Press

Κατηγορία:Οίκος του Νεβέρ
Κατηγορία:Γαλλίδες κόμισσες
Κατηγορία:Κόμισσες του Νεβέρ
Οισοφαγεκτομή

δεξιά|200 px|μικρογραφία|Δείγμα εξαιρεθέντος οισοφάγου, λόγω καρκίνου**Οισοφαγεκτομή** ονομάζεται μία πολύπλοκη και ιδιαίτερα αιματηρή χειρουργική επέμβαση, με την οποία το σύνολο ή μέρος του οισοφάγου αφαιρείται κυρίως για θεραπευτικό σκοπό και προκειμένου να σωθεί η ζωή του ασθενή, π.χ. σε περίπτωση που αυτός έχει προσβληθεί από καρκίνο, ενώ σπανιότερα εφαρμόζεται σε ανατομικές βλάβες (π.χ. οισοφάγος Barrett, ατροφία ή αχαλασία οισοφάγου), τραύματα ή εγκαύματα. Διακρίνεται σε ολική ή μερική οισοφαγεκτομή. Στην πρώτη περίπτωση εξαιρείται ολόκληρο το όργανο, ενώ στη δεύτερη παραμένει ένα μικρό του τμήμα (κολόβωμα). Εν συνεχεία, ο αφαιρεθείς οισοφάγος αντικαθίσταται από τμήμα (μόσχευμα) του στομάχου ή του εντέρου του πάσχοντα (αναστόμωση).
Η κυριότερη τεχνική αφαίρεσης του οισοφάγου επιτυγχάνεται με θωρακοτομή, όμως αρκετά συχνά αυτή μπορεί να αποφευχθεί και να υπάρξουν μόνο δύο τομές, διαμέσου των οποίων γίνεται η αφαίρεση και αντικατάσταση του οργάνου. Μετά την χειρουργική επέμβαση, είναι δυνατόν να ακολουθήσει λεμφαδενικός καθαρισμός της περιοχής και πιθανώς, χημειοθεραπεία. Λόγω της δυσκολίας της επέμβασης, αρκετές φορές παρατηρούνται μετεγχειρητικές επιπλοκές, οι οποίες είναι πιθανόν να θέσουν σε κίνδυνο ακόμη και τη ζωή του εγχειρισμένου ατόμου. Ο πρώτος ιατρός που ασχολήθηκε με τη χειρουργική του οισοφάγου ήταν ο Γερμανός καθηγητής χειρουργικής Θεόδωρος Μπίλλροτ (Christian Albert Theodor Billroth, 1829 - 1894)
## Παραπομπές


Οισοφαγεκτομη
Λαγκάδι (αποσαφήνιση)

Με την ονομασία **Λαγκάδι** μπορεί να αναφέρονται οι παρακάτω οικισμοί της Ελλάδας:

*Λαγκάδι Αιτωλοακαρνανίας
*Λαγκάδι Καρδίτσας
*Λαγκάδι Σερρών

Κατηγορία:Αποσαφηνίσεις ελληνικών τοπωνυμίων
Σκανδαλιάρα Τζίλντα

Η **Σκανδαλιάρα Τζίλντα** (ιταλικά: Scandalosa Gilda)
είναι μια
ερωτική δραματική ταινία ιταλικής παραγωγής του  1985, σε σενάριο και σκηνοθεσία του Γκαμπριέλε Λαβία με πρωταγωνιστή τον ίδιο και την Μόνικα Γκουεριτόρε.

## Υπόθεση
Η Τζίλντα (Μόνικα Γκουεριτόρε) πιάνει τον άντρα της στο κρεβάτι με μια πολύ νεότερη κοπέλα. Σοκαρισμένη και απογοητευμένη,  η Τζίλντα εγκαταλείπει τον σύζυγό της. Αποφασίζει να ξεκινήσει ένα οδικό ταξίδι ερωτικής αυτοανακάλυψης, όπου θα συναντήσει έναν γελοιογράφο και κατά τη διάρκεια αυτή θα μπλεχτεί σε μια σεξουαλική ιστορία μαζί του.
## Διανομή Ρόλων
* Γκάμπριελ Λαβία ως γελοιογράφος ερωτικών κόμικς 
* Μόνικα Γκουεριτόρε ως προδομένη γυναίκα
* Τζασμίν Μάιμον ως ερωμένη του συζύγου

## Πληροφορίες παραγωγής
Στην Ιταλία, η ταινία ήταν πολύ επιτυχημένη (ονομάστηκε και η «ιταλική απάντηση» στις  9 1/5 Εβδόμαδες), κυρίως λόγω της δημοτικότητας της ηθοποιού του κλασσικού ρεπερτορίου Μόνικας Γκουεριτόρε, που δεν είχε ακόμη εμφανιστεί σε ερωτική ταινία (αν και εδώ υπάρχει περιορισμένος αριθμός ερωτικών σκηνών, όχι τύπου Τίντο Μπρας). 

Η ταινία είναι πολύ επιτηδευμένη με  καλή μουσική από τον Τζόρτζιο Καρνίνι και διεύθυνση από τον Μάριο Βουλπιάνι.

Η ταινία παρέμεινε απαγορευμένη για ανηλίκους κάτω των 18 ετών στην Ιταλία μέχρι τον Νοέμβριο του 1992.

## Παραπομπές


## Εξωτερικοί σύνδεσμοι
*

Κατηγορία:Ιταλικές ερωτικές ταινίες
Κατηγορία:Ταινίες του 1985 
Κατηγορία:Ταινίες σε σκηνοθεσία Γκαμπριέλε Λάβια
Κατηγορία:Ιταλικές ταινίες της δεκαετίας 1980
Κατηγορία:Ιταλόφωνες ταινίες
Κατηγορία:Ταινίες γυρισμένες στην Ιταλία